cyanic-selkie/wikianc huggingface dataset:
Pudasjärvi
Luontokohteet
Pudasjärven merkittävimmät soidensuojelualueet ovat Euroopan suurimpiin soidensuojelualueisiin kuuluva Litokaira sekä Olvassuo ja Hirvisuo. Pudasjärven keskiosassa läntiset laajat suoalueet muuttuvat Koillismaan vaaroiksi. Alueella sijaitsee Ohtavaaran–Ohtosensuon lähes luonnontilassa oleva alue. Ohtosensuo on yksi Pudasjärvelle perustetuista soidensuojelualueista. Alueella on luonnontilaisia soita, vanhojen metsien saarekkeita ja useita lampia. Ohtosenlammen sekä suoalueen ja Ohtavaaran korkeusero on huomattavan suuri. Vaaran rinteessä on reheviä lehtomaisia puronvarsikorpia ja lukuisia lähteitä. Ohtavaaran rinteillä 190–210 metrin korkeuskäyrillä sijaitsevat kilometrien pituiset muinaiset merenrantavallit eli pirunpellot.
Kulttuurikohteet
Kuuden kilometrin päässä Pudasjärven keskustasta sijaitseva Jyrkkäkoski oli 1980- ja 1990-luvuilla yksi Pohjois-Suomen vilkkaimmista huvipaikoista, mutta nykyään toiminta ei ole enää niin aktiivista. Poikavaaran rinteessä Korpisen kylässä on Viettelys-niminen taukotulipaikka. Rantaraitti on Iijoen törmälle aivan Kurenalan keskustan tuntumaan rakennettu jokivartta seuraileva noin 1,5 kilometrin pituinen maisema- ja kuntopolku. Luonnonmaisemien lisäksi sen varrella voi nähdä rakennettua perinnemaisemaa. Raitti kulkee pitkin Kurenkosken rantaa.
Tapahtumat
Kulttuuritoimi ja Pudasjärven seurakunta järjestävät vuosittain yhdessä kotiseutujuhlan, joka pidetään kotiseutumuseon alueella ja kirkossa. Perinteeksi muodostuneet Pudasjärvi Markkinat ovat yksi Pohjois-Suomen suurimmista markkinoista. Ilmailuharrastajia keräävä viikon mittainen Sunny Night Fly-in -ilmailutapahtuma järjestettiin ensimmäisen kerran heinäkuussa 2006.
Assegai
Assegai (alkujaan berberien kielen sanasta zaġāya) on nimitys tavallisesti heittämiseen tarkoitetulle aseelle, tietyntyyppiselle keihäälle tai seipäälle. Se on valmistettu puusta ja sen kärki on kaksipuolinen ja valmistettu teräksestä. Assegain uskotaan olevan Iberian niemimaalla kehitetty, ja sitä käytettiin jo 1300-luvulla.
Aarne Alaja
Ammatiltaan Alaja oli radioteknikko ja sotilasarvoltaan vääpeli. Hän osallistui talvisodassa (6.VK/6.RPr.) Summan ja Viipurin taisteluihin. Jatkosodan alla Alander liittyi vapaaehtoisena SS-joukkoihin ja matkasi neljännessä ryhmässä Vaasasta Danzigiin, jonne saapui 8. kesäkuuta 1941. Alaja osana suomalaista SS-pataljoonaa osallistui taisteluihin nykyisten Puolan ja Ukrainan alueilla. Vuoden 1942 alkupuoliskolla suomalaispataljoona siirtyi Kaukasuksen alueelle.
Kiviniemi (Oulu)
Historiaa
Kiviniemeen kuuluva osa-alue Oulunlahti on aiemmin tilastollisesti luokiteltu omaksi taajamaksi, mutta nykyään Kiviniemi kokonaisuudessaan kuuluu Oulun keskustaajaman tilastoalueeseen. Tilastokeskuksen väestölaskennan mukaan Oulunlahden taajama-alueella asui vuonna 1960 711 asukasta, ja vuoden 1970 lopussa 1 653 asukasta.
Palvelut
pienoiskuva|Oulunlahden koulu. Kiviniemessä sijaitsee vuonna 1899 alkujaan kansakouluna aloittanut Oulunlahden koulu. Jukolankujalla sijaitsevassa vuonna 2005 avatussa Tokmanni-ketjun myymälän tiloissa toimi aiemmin vuonna 1978 perustettu Säästökuoppa-ketju. Kiviniemessä sijaitsee myös vuonna 1987 rakennettu Oulun Automuseo.
Valentín Paniagua
Paniagua oli Acción Popular -puolueen (AP) pääsihteeri.
Valentín Paniagua syntyi Cuzcossa, jossa kävi koulunsa ja opiskeli lakia Universidad Nacional San Antonio Abadissa. Hän jatkoi opintojaan Limassa Universidad Nacional Mayor de San Marcosissa.
Uusien vaalien jälkeen 2001 Paniagua siirti velvollisuudet presidentti Alejandro Toledolle. Samana vuonna hänet valittiin Acción Popularin johtajaksi Fernando Belaúnde Terryn jälkeen. Vuoden 2006 presidentinvaaleissa Paniagua oli Frente de Centron listan ehdokkaana ja jäi viidenneksi saaden 5,75 % äänistä.
Uuttaminen
Monet arkipäivän ruoanlaiton menetelmistä ovat uuttamisoperaation sovelluksia. Teen valmistuskin on uuttamista: siinä kuuma vesi saa aikaan aromiaineiden irtoamisen teelehdistä juomaa maustamaan - kyseessä on kiinteä-nesteuutto tai paremminkin kuumavesiuutto eli HWE. Korvasienten ryöppäys on neste-kiinteäuutto - siinä myrkyllinen gyromitriini uutetaan keitinveteen.
Muut uuttomenetelmät
Uuttokolonnit, joissa toinen faasi on neste ja toinen kaasu, voivat olla joko pohjakolonneja tai täytekappalekolonneja.
Neste-kiinteäuuttoon käytetään laboratorio-olosuhteissa operaatioon erityisesti suunniteltua laitteistoa (soxhlettia).
Lieksan kihlakunta
Lieksan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Lieksan kaupunki. Kihlakunta sijaitsi aluksi Pohjois-Karjalan läänissä ja vuoden 1997 lääniuudistuksen jälkeen Itä-Suomen läänissä.
Juan Velasco Alvarado
Köyhistä oloista lähtöisin ollut Velasco Alvarado liittyi 1929 Perun armeijaan ja nousi jalkaväen sotilaasta lopulta divisioonankenraaliksi ja tammikuussa 1968 armeijan komentajaksi ja yleisesikunnan johtoon.
Solveig Pedersen
Solveig Pedersen (s. 6. syyskuuta 1965 Kristiansand) on norjalainen maastohiihtäjä, viestin olympia- ja MM-mitalisti. Hän on pituudeltaan 174 cm.
Pedersen saavutti ainoan maailmancupin palkintosijansa oltuaan kolmas Klingenthalin 15 kilometrin perinteisen hiihtotavan kilpailussa tammikuussa 1991. Kymmenen parhaan joukkoon hän sijoittui kaikkiaan 11 kertaa. Maailmancupin kokonaiskilpailussa hän oli kymmenes kaudella 1990–1991.
Rasvakudos
Ihmisellä on huomattavasti enemmän rasvakudosta kuin esimerkiksi simpansseilla, joiden normaali rasvaprosentti on 3,5 (naaraat) / 0,005 (urokset). Ihmisen rasvakudos esiintyy suurina yhtenäisinä alueina muun muassa ihonalaiskudoksessa ja vatsapaidassa, ja sen määrä kasvaa tyypillisesti ihmisen ikääntyessä.
Gish
Kappaleet
Albumi nauhoitettiin joulukuun 1990 & maaliskuun 1991 välisenä aikana Smart-studioilla Madisonissa, Yhdysvalloissa.
Rasvakudos
Luonnonkansoihin kuuluvien naisten rasvaprosentti on yleensä 24–28 ja miesten 9–18. Vauvoilla on varsin paksu ihonalainen rasvakerros, joka sisältää poikkeuksellisen paljon DHA:ta ja arakidonihappoa mutta hyvin vähän linolihappoa ja alfalinoleenihappoa.
Tehtävät
Normaalipainoisten ihmisten ihonalainen rasvakudos erittää runsaasti esimerkiksi adiponektiinihormonia, joka herkistää elimistöä insuliinille, hillitsee tulehdusta ja estää plakkien muodostumista verisuonten seinämiin hidastaen valtimoiden kalkkeutumista. Normaali määrä ihonalaista rasvaa suojaa siten etenkin naisia sydänsairauksilta, kun taas liian paksu rasvakudos ja etenkin vatsaontelon sisäiset rasvakertymät aiheuttavat rasvakudoksen jatkuvaa lievää tulehdusta, joka altistaa metaboliselle oireyhtymälle, tyypin 2 diabetekselle ja aivohalvaus- sekä valtimonkovettumataudille.
Ruskea rasvakudos
Ruskeat rasvasolut käyttävät elektroninsiirtoketjusta vapautuvasta energiasta pienemmän osan ATP:n muodostamiseen, joten energiaa muuttuu lämmöksi suhteessa enemmän kuin muissa soluissa. Ruskeissa rasvasoluissa on runsaasti mitokondrioita ja niiden aineenvaihdunta voi sympaattisen hermoston vaikutuksesta jopa yli kaksinkertaistua.
Neva Eva
Neva Eva on japanilaisen pop-laulaja Hitomi Shimatanin maxi-single, joka julkaistiin 6. kesäkuuta 2007.
Katri Manninen
Manninen jatkoi yhteistyötä äitinsä kanssa vuonna 2002 Kotikatu-televisiosarjan parissa Johanna Sinisalon sijaisina yhdeksän jakson ajan. Samana kesänä hän konsultoi Kuutamolla-elokuvan käsikirjoittamista, minkä jälkeen elokuvan tuottaja Jarkko Hentula pyysi häntä kirjoittamaan FC Venus -elokuvaa yhdessä Outi Keskevaarin kanssa. Hän on käsikirjoittanut myös Laura- ja Laura kesäleirillä -nuortensarjat Tuija Lehtisen kirjojen pohjalta vuosina 2003 ja 2004 ja sarjan Rajametsän tarinoita (2004) yhdessä Antti Pesosen kanssa.
Mannisella on neljä sisarusta, joihin lukeutuvat musiikkivideo-ohjaaja Kusti Manninen ja muusikko Jaakko Manninen. Manninen asuu kahden poikansa ja heidän isänsä kanssa eteläisessä Mäntsälässä.
Tuotanto
Elokuvat
Ottawan sopimus
Henkilömiinoja saa olla pieniä määriä miinojen havaitsemisen, tuhoamisen ja raivauksen opetusta varten.
Pirttijärvi (Keuruu, Simsiö)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Järven vedenpinnan korkeus on 170,3 metriä mpy.
George Parros
Ura
Ennen NHL-uransa alkamista Parros pelasi varaajaseuransa, Los Angeles Kingsin, farmiseurassa Manchester Monarchsissa. Joukkueessa Parros vietti kolme kautta, joista paras oli viimeinen kausi. Kaudella Parros pelasi 67 ottelua tehopistein 14+8=22. Jäähyaitiossa hän istui 247 minuuttia.
Santasalo-Sohlberg
Historiaa
Yritykselle myönnettiin Tasavallan presidentin vientipalkinto vuonna 1985.
Nauris
Nauris Suomessa
Ranskassa Vilmorin siemenliike levitti suomalaisen kaskinauriin siemeniä Petrovski-nimisenä (myös Petrovsky, Petrowski). Petrovski-siemenet saapuivat alun alkaen Pariisiin mitä ilmeisemmin Pietarista ja sen vuoksi nimi on venäläisperäinen.
Inari-Utsjoen kihlakunta
Inari-Utsjoen kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Inari ja Utsjoki. Kihlakunta sijaitsi Lapin läänissä.
Roman Polański
Lontoon-vuodet
Polański asettui Lontooseen, ja hän on kuvaillut Englannin-vuosiaan elämänsä onnellisimmiksi. Hän pääsi kaupungin parrasvaloihin ja liikkui kuuluisuuksien seurassa. Polański kuvasi Englannissa seuraavaksi elokuvan Umpikuja (1965). Hän käytti siinä enemmän symboliikkaa kuin aiemmissa elokuvissaan. Elokuva oli edeltäjänsä tapaan kassamenestys, ja se sai Berliinin elokuvajuhlien pääpalkinnon Kultaisen karhun. Polański oli vaurastunut, ja hän osti loppukesällä 1965 kaksikerroksisen talon Lontoon hienostoalueelta Belgraviasta. Lehdistö seurasi julkisuudessa usein näyttäytynyttä Polańskia jatkuvasti, minkä ansiosta hänestä oli jo tulossa maailman tunnetuin elokuvaohjaaja.
Ylätalja
Ylätaljaa vastaava kehon omalla painolla tehtävä liike on leuanveto.
Tornion kihlakunta
Tornion kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Tornion kaupunki. Kihlakunta sijaitsi Lapin läänissä.
Villa Gustafsberg
Historia ja arkkitehtuuri
Venäjän keisarin luovutettua Ruissalon saaren Turun kaupungille 1800-luvun puolessa välissä alettiin saareen rakentaa kauniita huvilarakennuksia. Villa Gustafsberg valmistui vuonna 1884 ja sen on suunnitellut arkkitehti Hugo Neuman.
Friedrich Karl
Suomen kuningashanke
Kuninkaanvaaliasiakirjassa Friedrich Karlista käytettiin nimitystä Fredrik Kaarle. Muita ehdotuksia suomenkieliseksi hallitsijanimeksi olivat Kaarle tai Kaarlo. Suomalaisten mieliin jäänyt hallitsijanimi ”Väinö I” on ilmeisesti lähtöisin lehtipakinoista. Väinö-nimeä viljelivät varhain ainakin Suomen Sosialidemokraatin pakinoitsija Hesekiel eli Heikki Välisalmi ja Uuden Päivän Olli eli Väinö Nuorteva, jolla oli tosin muitakin vaihtoehtoja ("Ilmari, Väinö, Kauko, Jouko, Usko, Jaska?").
Kirjallisuutta
Kaunokirjallisia teoksia:
Einsteinin risti
Kohde on nimetty fyysikko Albert Einsteinin mukaan, sillä se havainnollistaa hyvin Einsteinin ennustaman gravitaatiolinssi-ilmiön.
Solvallan ravirata
Vuonna 2013 Solvallassa on noin 80 kilpailupäivää. Säännöllinen ravipäivä on muiden pohjoismaisten pääratojen tapaan keskiviikko. Elitloppetin ohella tärkeimpiä vuosittaisia suurkilpailuja ovat Elitloppet-viikonloppuna järjestettävät Sweden Cup ja Elitkampen sekä syksyiset Kriterium ja Jubileumspokalen. Solvallassa on kolme suurta katsomorakennusta, A-huset, E-läktaren sekä pääkatsomo Kongressen, jossa sijaitsee useita ravintoloita ja kahviloita. Niiden tiloja käytetään myös erilaisten messujen ja kongressien järjestämiseen. Raviradan alueella on myös Hästsportens Hus -niminen suuri toimistorakennus, jossa ovat muun muassa totopeliyhtiö ATG:n sekä raviurheilun keskusliiton STC:n toimitilat.
Lisbon Open 2014
Stephen Maguire voitti kolmannen pienen ranking-turnauksen, voittamalla finaalissa Matthew Seltin luvuin 4-2, Seltille finaalipaikka oli ensimmäinen ammattilaisturnauksissa.
Takalanlammi (Isolampi)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 149,3 metriä mpy.
Prix d’Amérique
Historia
Vuoden 2006 kilpailussa ensimmäisenä maaliin saapunut Jag De Bellouet hylättiin, kun sen dopingnäytteestä löydettiin lääkeainejäämiä. Kilpailun voittajaksi julistettiin ruotsalainen Gigant Neo.
Peitsari
Tunnetuimpia peitsareita ovat muiden muassa Niatross (1.07,9a) ja Artsplace (1.08,0a).
Maansiirtäjä
Historia
Maansiirtäjä on vuosien varrella taistellut useiden eri Marvel-universumin sankareita vastaan, kuten Kostajia, Puolustajia ja useimmiten Thoria vastaan.
Kulttuuriansioiden ritarikunta
pienoiskuva|Ritarikunnan tunnuksia Kulttuuriansioiden ritarikunta on monacolainen ritarikunta, joka on perustettu 31. joulukuuta 1952. Sitä myönnetään kunnianosoituksena erityislaatuisista ansioista kulttuurin, taiteen tai tieteen saralla. Saajan ei tarvitse olla Monacon kansalainen.
Arotundra
Ilmasto, maaperä
pienoiskuva|Grönlannin Kangerlussuaqin seudun tundraa. Arotundralla vallitsi mannerilmasto, jossa vuotuiset lämpötilan vaihtelut olivat suuria. Oli usein hyvin kylmää ja/tai tuulista. Kesä oli lyhyt ja talvi pitkä. Tuuli kuljetti jäätikön ääreistä pölyä kauas jäätikön reunasta. Arotundran maaperä oli laajalti kalkkipitoisen pölyn, lössin lannoittamaa ja painanteissa monesti suolaantunut. Niinpä arotundran monesti kalkkipitoinen maaperä oli korkeintaan lievästi hapan, neutraali tai emäksinen/alkalinen. Zimovin mukaan arotundra ei eronnut välttämättä tavallisesta tundrasta niinkään kesä- ja sademäärän perusteella, vaan runsaan lössilannoituksen takia kasvavat arokasvit haihduttivat tundrakasveja enemmän, ja kuivattivat maata. Typestä oli laajalti pulaa. Niinpä lössi ja eläinten laidunnuksen vaikutus selittää arotundran runsaan kasvillisuustuoton tundraan verrattuna.
Erilaisia arotundria
Euraasiassa Kazakstanissa Semipalatinskin lähellä oli lämpimänä jääkauden kautena alemmilla, loivilla jokilaaksoterasseilla aroa, ylemmällä havupuita, jokilaakson terassien välisissä painumissa suota ja koivua/haapaa, samoin kuin jokilaaksojen tulvatasangoilla, Kylmänä kautena alemmilla jokiterasseilla kasvoi koivu-kuusimetsän ja arokasvillisuuden mosaiikkia, ylimmällä terassilla vaivaiskoivua ja koivua sekä aroa, terassien välissä oli järviä ja soita, tulvatasangoilla kasvoi tyrnipensaita.
Altai, Keski-Aasia
Myös Tiibetin ylänköä voi pitää arotundraa muistuttavana, koska siellä elää niukalla kasvillisuudella suuria eläimiä muun muassa jakkeja, kesä on viileä ja talvi kylmä.
Amerikassa, Grönlannissa
Arotundraa löytyy myös Kalliovuorilta, muun muassa vuorten välisistä laaksoista. Myös Nebraska Sandhillsin dyynialueen siitepölyt ovat lähellä jääkautisia .Maruna liittää arotundran Pohjois-Amerikan lyhytheinäpreeriaan, joka on biisonien luonnollinen elinympäristö. Berezovkan mammutin kasvijäänteet tuovat mielen Mongolian arojen joenvarsiniityt ja silloiset järvien lähistöt.
Kruunun ritarikunta (Monaco)
pienoiskuva|Ritarikunnan tunnuksia Monacon kruunun ritarikunta on monacolainen ritarikunta, joka perustettiin 20. heinäkuuta 1960. Ritarikunnan suurmestari on Monacon hallitseva ruhtinas. Sitä jaetaan tunnustuksena joistain poikkeuksellisista teoista tai toiminnasta.
Kunnianosoitusta jaetaan viidessä luokassa:
Heikkilänkangas
thumb|Heikkilänkankaan monitoimitalo|244x244px Heikkilänkangas on Oulun 33. kaupunginosa. Kaupunginosa syntyi vuonna 2004, kun Madekosken kaupunginosa jaettiin kahtia. Heikkilänkangas sijaitsee Oulujoen ja Oulu–Kontiomäki-rautatien välisellä alueella noin kahdeksan kilometrin päässä keskustasta. Se kuuluu Maikkulan suuralueeseen ja rajoittuu idässä Madekoskeen sekä lännessä Iinattiin. Asukkaita Heikkilänkankaalla on noin 1 500.
Pekka Lehto
Vuonna 2010 julkaistiin Lehdon ohjaama dokumenttielokuva Epäilyksen varjossa, joka kertoo Alpo Rusiin kohdistuneista vakoiluepäilyistä.
Kansainvälinen humanitaarinen oikeus
Humanitaarisen oikeuden perusedellytys on ollut vastapuolen tunnustaminen ihmisyhteisöksi. Sotaa ja konflikteja on pyritty säätelemään tuhansia vuosia muun muassa lainsäädännön, moraaliohjeiden, uskonnollisten määräysten ja ritarillisten käsitysten kautta. Oikeuden muotoutumiseen ovat vaikuttaneet myös esimerkiksi taloudelliset syyt, jolloin sodan vahingot ovat säilyneet vähäisempinä.
Oikeuslähderyhmät
Ensisijaiset oikeuslähteet:
Sven-Ingvars
Vuonna 2009 yhtyeen albumi Sven-Ingvars i Frödingland (1971) pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.
Lokomotiv Jaroslavlin lento-onnettomuus
Pelaajat
thumb|Venäjän presidentti [[Dmitri Medvedev onnettomuuspaikalla turman jälkeisenä päivänä. Käyntinsä yhteydessä hän vaati Venäjällä toimivien lentoyhtiöiden määrän supistamista lento-onnettomuuksien ehkäisemiseksi.]] thumb|Muistokynttilöitä [[Arena 2000|Arena 2000:n lähellä.]] thumb|[[Mario Lemieux pudottaa kiekon NHL-ottelussa Washington Capitals – Pittsburgh Penguins, jossa kunnioitettiin kuolleiden muistoa.]] thumb|[[Pavol Demitran muistolle jätettyjä kynttilöitä Slovakiassa.]]
Lentokone
Jak-42 -konetyypille on tapahtunut kahdeksan onnettomuutta. Jak-42 on käytössä venäläisillä, armenialaisilla ja ukrainalaisilla lentoyhtiöillä sekä kuubalaisella Cubana de Aviaciónilla.
Ben Shepherd
Ben Shepherd (s. nimellä Hunter Benedict Shepherd 20. syyskuuta 1968) on yhdysvaltalainen basisti, joka tunnetaan parhaiten Soundgardenin basistina. Hän on soittanut Soundgardenissa vuodesta 1990 alkaen, korvaten alkuperäisbasisti Hiro Yamamoton.
Vuonna 1994 Soundgarden julkaisi menestyneimän albuminsa Superunknownin, jolla oli kaksi kappaletta, jotka Shepherd oli sanoittanut ja säveltänyt. Nämä kappaleet olivat "Half" ja "Head Down".
Vuoden 1997 lopulla Shepherd oli mukana ensimmäisissä The Desert Sessionsin nauhoituksissa (Volumes 1&2), joissa hän soitti bassoa. Shepherd soitti myös Tony Iommin ensimmäisellä soololevyllä.
Vanessa Blue
Nykyään Blue on vetäytynyt pornoelokuvien parista ja työskentelee lähinnä internetsivujen parissa.
Blow Up the Outside World
Blow Up the Outside World on Soundgardenin vuonna 1996 julkaisema single Down on the Upside -albumilta. Se on kolmas single-julkaisu albumilta.
Jakovlev Jak-42
Jakovlev Jak-42 on Neuvostoliitossa suunniteltu, kolmella suihkumoottorilla varustettu, 100-120-matkustajapaikkainen keskimatkan matkustajalentokone. Jakovlevin toimiston suunnittelema Jak-42 oli tuotannossa vuosina 1979-2002.
Kautsu
Lateksi juoksutetaan kolotuista puista keruuastioihin. Kerätty maitiaisneste saostetaan esimerkiksi muurahaishapolla, jolloin saadaan raakakumia, kautsua, joka on juustoa muistuttavaa ainetta. Tämä raakakumi on lämpimänä tahmeaa, ja kylmänä jäykkää. Kemiallisesti kautsu on cis-1-4-polyisopreenia, toisin sanoen polymeroitunutta isopreenia.
Kun raakakumi vulkanoidaan, saadaan kumia, joka on joustavaa ja säilyttää ominaisuutensa huolimatta lämpötilan vaihtelusta. Vulkanoinnissa polymeeriketjut silloitetaan useimmiten rikin avulla. Pääosa luonnonkumista käytetään moottoriajoneuvojen renkaisiin.
Kätilö
Työtehtävät
Kätilöt työskentelevät: Kätilöitä on alkanut toimimaan Suomessa myös yrittäjinä joillakin paikkakunnilla.
Aleksandr Akimov
Elämä
Akimov aloitti työt Tšernobylin ydinvoimalassa syyskuussa 1979. Ensimmäisinä vuosina hän toimi turbiinisalin vuoropäällikkönä ja oli vastaavana insinöörinä turbiiniosalla. 10. heinäkuuta 1984 hänet nimitettiin ydinvoimalan neljännen reaktorin vuoropäälliköksi.
Tšernobylin onnettomuus
Akimov tiesi, että grafiittihidasteisessa RBMK-tyyppisessä reaktorissa oli sellainen ominaispiirre, että sen tehon laskiessa tarpeeksi alas (noin 700 megawatin luokkaan) se muuttuu epävakaaksi. Tästä syystä hän kieltäytyi jatkamasta koetta reaktorin epävakaan tilan vuoksi, mutta Djatlov päätti toisin. Tehon pitkittynyt pienentäminen oli saattanut reaktorin "myrkytettyyn" tilaan, jolloin ksenon ei enää palanut normaalisti pois, vaan sitä kertyi ytimeen. Tämä johti lopulta reaktorin pysähtymiseen. Yhdessä Leonid Toptunovin kanssa Akimov ryhtyi nostamaan reaktorin tehoa nostamalla säätösauvoja, mikä johti lopulta reaktorin potentiaalisesti vaaralliseen tilaan operaattoreiden tietämättä.
Jazmin Grace Grimaldi
Jazmin syntyi Palm Springsin kaupungissa, Etelä-Kaliforniassa. Jazminin äiti, Tamara Rotolo, työskenteli tarjoilijana ja haastoi Monacon hovin oikeuteen todistaakseen Albertin olevan tyttärensä biologinen isä. Hovi viivytteli isyystestin kanssa, mutta viimein toukokuussa 2006 DNA-testi vahvisti, että Albert on Jazminin biologinen isä. Jazmin vieraili Monacossa ensimmäistä kertaa ollessaan 11-vuotias.
Keski-Afrikan tasavalta
Keski-Afrikan tasavalta eli Keski-Afrikka (lyh. CAR) on tasavalta keskisessä Afrikassa. Keski-Afrikan tasavalta on sisämaavaltio ja sen rajanaapureita ovat pohjoisessa Tšad, idässä Sudan ja Etelä-Sudan, etelässä Kongon demokraattinen tasavalta sekä Kongon tasavalta ja lännessä Kamerun. Maan yli viisi miljoonaa asukasta puhuvat yhteensä yli 80 kieltä, ja eri etnisten ryhmien välisenä lingua francana toimii kreolipohjainen sangon kieli.
Keski-Afrikan tasavallassa on runsaat luonnonvarat, joihin kuuluu muun muassa timantteja, kultaa, kobolttia ja uraania. Tästä huolimatta maa on erittäin köyhä ja alikehittynyt. Vuonna 2017 maan ostovoimakorjattu bruttokansantuote asukasta kohti laskettuna oli maailman alhaisinWorld Economic Outlook Database, January 2018, International Monetary Fund. Päivitetty 12.4.2017. Viitattu 22.6.2021. , ja vuonna 2018 maassa oli inhimillisen kehityksen indeksin mukaan maailman alhaisin elintaso. Maa on 2000-luvulla kärsinyt myös useista poliittisista levottomuuksista.
Itsenäisyyden alku, Dackon ja Bokassan kausi
Bokassa nimitti itsensä elinikäiseksi presidentiksi vuonna 1972 ja neljä vuotta myöhemmin muutti valtion keisarikunnaksi ja kruunasi itsensä keisari Bokassa I:ksi. Bokassa teetti itselleen samanlaisen valtaistuimen kuin kuningas Salomolla. Kruunajaisjuhlallisuudet maksoivat noin 20 miljoonaa Yhdysvaltojen dollaria, kun maan bruttokansantuote samana vuonna oli 250 miljoonaa Yhdysvaltojen dollaria. Valtion kassa oli tyhjä, mutta Bokassa käytännössä keräsi omaan pussiinsa timanttikaivosten tuotot. Korruption lisäksi Bokassan valtakautta värittivät lukuisat hirmuteot ja ihmisoikeusrikkomukset.
Monipuoluehallinnosta uusiin levottomuuksiin
Oppositio ei hyväksynyt istuvan presidentin voittoon päättyneitä vuoden 2011 vaaleja. Vallankumousryhmät järjestäytyivät vuoden 2012 lopulla Séléka-liittoumaksi, joka saavutti jo joulukuussa Banguin. Tammikuussa tehtiin rauhansopimus. Bozizé nimitti oppositiopoliitikko Nicolas Tiangayen pääministeriksi, mutta pian kapinalliset kokivat, ettei Bozizé noudattanut kaikkia sopimuksen pykäliä. Kapinalliset valtasivat lopulta maaliskuussa 2013 Banguin ja nostivat johtajansa Michel Djotodian uudeksi presidentiksi.
Politiikka
Vuonna 2004 uusitun perustuslain mukaan presidentti äänestetään viiden vuoden kaudelle, sama henkilö korkeintaan kahdelle kaudelle. Pääministerin nimittää se puolue joka saa enemmistön eduskunnassa. Eduskunta on yksikamarinen, sen 131 kansanedustajaa valitaan viiden vuoden kaudelle. Äänioikeus on 18 vuotta täyttäneillä.
Liikenne
Keski-Afrikan tasavallassa on 39 lentokenttää, joista vain kahdella on päällystetty kiitotie. Päällystettyjä maanteitä on 1 385 km eikä rautateitä ole lainkaan. Ubangi-jokea pitkin voi kulkea vain syyspuolella vuotta. Huonot kulkuyhteydet haittaavat sekä vientiä että tuontia; esimerkiksi polttoaineista on säännöllisesti pulaa.
Uhta
Uhta, ent. Tšibju, (ven. ja komiksi Ухта́) on teollisuuskaupunki Komin tasavallassa Venäjällä. Se sijaitsee tasavallan keskiosassa Petšoran jokialtaan alueella tärkeiden öljy- ja kaasukenttien ympäröimänä. Lännessä kaupunki rajoittuu Knjažpogostin, idässä Sosnogorskin, pohjoisessa Ižman sekä etelässä Ust-Kulomin ja Kortkerosin piireihin. Etäisyys Syktyvkarista on 325 kilometriä.
Kaupungin talous perustuu sähköntuotantoon, öljynporaukseen ja -jalostukseen sekä rakennusmateriaalien valmistukseen. Öljystä osa jalostetaan paikallisesti, osa kuljetetaan putkistoissa Pietarin ja Moskovan välisiin jalostamoihin. thumb|left|upright=1.0|Uhtan kaupunkia 1950-luvulla.
Brassicales
Lahkolle on ominaista niin kutsuttujen myrosiinisolujen esiintyminen. Ne sisältävät entsyymiä, joka katalysoi rikkipitoisten glukosidien eli glukosinolaattien hajoamista solukkoja haavoitettaessa tai murskattaessa. Tämä saa aikaan ristikukkaismaisille ominaisen tuoksun ja maun. Edelleen lahkon fytokemialle on ominaista metyyliflavonolien ja tanniinien (parkkihappojen) puuttuminen. Varren anatomialle on ominaista tylppysolukon esiintyminen putkiloiden yhteydessä. Ristikukkaismaisilla on kierteinen lehtiasento ja pienet, varteen kiinnittyvät korvakkeet. Kukinto on terttumainen. Kukkien terälehdet ovat usein kynnelliset eli tyvestään hyvin kapeat ja sikiäin koostuu kolmesta yhteen kasvaneesta emilehdestä ja on kehänpäällinen. Siemenaiheet ovat yhdessä tai kahdessa rivissä. Siemenen sisältämä alkio on usein lehtivihreällinen.
Kontinkangas
Kontinkankaan historiaan liittyy traaginen tapahtuma vuodelta 1916. Tällöin Kontinkankaan metsässä hirtettiin saksalaisia avustanut aktivisti Taavetti Lukkarinen. Tapahtuman muistoksi on oletetun hirttopuun ympärille tehty aitaus, johon on kaiverrettu suppea kuvaus tapahtumasta. Paikalle osoittaa viitta Taavetti Lukkarisen hirttopuu. Vaikka Lukkarinen haudattiin teloituspaikalle, hänen ruumiinsa kaivettiin myöhemmin ylös ja haudattiin Intiön hautausmaalle.
Kauppakorkeakoulu
Lisäksi kahden ulkomaisen yliopiston kauppakorkeakoulut tarjoavat opetusta Suomessa. Nämä ovat University of Readingin Henley Business School ja University of Northamptonin yhteistyökumppaninsa HELBUSin kanssa.
Mediakasvatusseura
Jäseninä on mm. opettajia, lapsi- ja nuoristyöntekijöitä, median edustajia, tutkijoita, alan opiskelijoita sekä yhteisöjäseninä kansalaisjärjestöjä, lehtitaloja, korkeakouluja ja elokuvakeskuksia. Vuoden 2011 lopussa seuraan kuului yhteensä 199 henkilö- ja opiskelijajäsentä sekä 50 yhteisöjäsentä.
Klementia Unkarilainen
Klementia Unkarilainen (1293–1328) oli Ranskan ja Navarran kuningatar Ludvig X:n puolisona.
Suuntavilkku
thumb|right|Ajoneuvo, jossa on vasen suuntavilkku päällä. thumb|180px|Suuntavilkkujen merkkivalo. Suuntavilkku (eli suuntavalo, tai lyhyesti vilkku) on ajoneuvoon pareittain, kummallekin puolelle, asennettu merkkivalolaite, joka syttyy ja sammuu tasaisin väliajoin. Sillä ajoneuvon kuljettaja osoittaa, mihin suuntaan hän aikoo vaihtaa kaistaa tai kääntyä. Suuntavilkku käynnistetään kytkimestä, joka on tavallisesti sijoitettu auton ohjauspylvääseen. Nykyaikaisissa automalleissa suuntavilkku kytkeytyy automaattisesti pois päältä kääntymisen jälkeen. Suuntavilkku on liikenteen sujumisen kannalta tärkeä, koska sen ansiosta muut tielläliikkujat saavat tiedon ajoneuvon kulkusuunnasta.
Dieudonné Bogmis
15. lokakuuta 2004 Bogmis sai nimityksen Esékan hiippakunnan piispaksi, jonka virkaan hänet asetettiin 3. joulukuuta.
Elokuvaohjaaja
pienoiskuva|450x450px|Sreevallabhan, intialainen elokuvaohjaaja. Elokuvaohjaaja on elokuvatuotannossa henkilö, joka määrittelee elokuvan taiteelliset ja kerronnalliset piirteet. Elokuvaohjaaja on hyvin merkittävässä asemassa elokuvan kerronnallisen kokonaisuuden ja tunnelman aikaansaamisessa. Elokuvaohjaajalla on myös tuotannollinen vastuu elokuvasta.
Elokuvaohjaajan tehtävät
Käytännössä ohjaaja siirtää usein osan vastuustaan kuvausryhmän muille jäsenille. Ohjaaja voi esimerkiksi kuvailla haluamansa kohtauksen yleistunnelman ja jättää varsinaisen kuvauspaikan etsinnän tai valaistuksen järjestämisen alaistensa huoleksi.
Kuolemainen (Keuruu)
Maantietoa
Järven pinta-ala on 6,0 hehtaaria, se on 650 metriä pitkä ja 350 metriä leveä. Järvellä on kartan mukaan yksi saari. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Järven vedenpinnan korkeus on 147,6 metriä mpy.
Mansfield Town FC
Seura perustettiin vuonna 1897 nimellä Mansfield Wesleyans. Vuonna 1906 nimeksi vaihtui Mansfield Wesley ja 1910 seura sai nykyisen nimensä, Mansfield Town. Seura liittyi Englannin jalkapalloliigaan syksyllä 1931 ja on pelannut suurimman osan liigataipaleestaan kolmannella ja neljännellä sarjaportaalla. Kaudella 1977-78 Mansfield pelasi yhden kauden toisella sarjaportaalla ja vuosina 2008-2013 viisi kautta Konferenssissa.
Nimen syntyhistoria
1897 perustettu Mansfield Wesleyans nimettiin paikallisen metodistikirkon, Mansfield Wesleyan Chapelin mukaan. Wesleyans liittyi vuonna 1902 Mansfield and District Amateur League-sarjaan. Kesällä 1906 sarja päätti poistaa nimestään 'Amateur'-liitteen ja kirkko ilmoitti, että seura ei enää saa käyttää Wesleyans-nimeä. Seura vastasi tähän vaihtamalla nimekseen Wesley ja lopettamalla kaiken yhteistyön kirkon kanssa.
1897-1931
Frederick Abrahamin ja Thomas Cripwellin perustama Mansfield Wesleyans pelasi ensimmäiset vuotensa vain ystävyysotteluita ja osallistui paikallisiin pieniin cupkilpailuihin. 1902 seura liittyi Mansfield & District Amateur League-sarjaan. Neljä vuotta myöhemmin, ensimmäisen nimenmuutoksen jälkeen ja ammattimaisempaan toimintaan hakeutuen, Mansfield Wesley liittyi Notts & District League-sarjaan. Joukkue teki debyyttinsä FA Cupissa kaudella 1909-10 ja liittyi Central Alliance-sarjaan vuonna 1911, jolloin seura oli ottanut käyttöön nykyisen nimensä. Seuran toiminta pysähtyi kolmeksi vuodeksi Ensimmäisen maailmansodan seurauksena.
Diego Maradona
Maajoukkueessa Maradona voitti yhden MM-kullan Meksikon MM-kisoissa 1986 sekä MM-hopean Italian MM-kisoissa 1990. Hän oli Meksikon kilpailujen paras pelaaja. Hän sai myös yhden nuorten MM-kullan 1979 Japanin MM-kisoissa. Hän pelasi maajoukkueessa 91 ottelua ja teki 34 maalia.
Mansfield Town FC
1931-
Kaudeksi 1947-48 Town siirrettiin taas pohjoislohkoon. 1950-51 Town sijoittui sarjassa toiseksi (tuolloin vain voittaja nousi ylempään divisioonaan) ja eteni FA Cupissa viidennelle kierrokselle, 16 parhaan joukkoon. Viidennellä kierroksella joukkue hävisi ensimmäisen divisioonan kärkijoukkue Blackpoolille, joka selvitti tiensä tuolla kaudella finaaliin asti. 1950-luvun puolessa välissä seura joutui taloudellisiin ongelmiin ja oli vaarasssa ajautua konkurssiin, mutta selvisi tuosta, osin naapuriseurojen avustuksella. 1958 kolmannen divisiionan lohkojako lakkautettiin ja tilalle perustettiin kolmas ja neljäs divisioona. Uudistuksen jälkeen Mansfield aloitti kolmannessa divisioonassa.
Diego Maradona
Argentinos Juniors
Vuonna 1979 Maradona ja Sergio Fortunato olivat Metropolitano-liigan parhaat maalintekijät, kun kumpikin teki 22 maalia. Maradona ei voinut pelata kuitenkaan pelissä, jossa ratkaistiin toinen sija, sillä hän oli saanut aikaisemmin ystävyysottelussa punaisen kortin. Samana vuonna hän oli Nacional-liigassa paras maalintekijä, ja seuraavana vuonna myös Metropolitano-liigan paras maalintekijä 25 maalillaan. Vuonna 1980 Maradona teki Nacional-liigassa sadannen maalinsa Argentinosin joukkueessa. Lokakuussa 1980 Maradonalla oli Hugo Gattin kanssa julkinen selkkaus, kun Gatti oli sanonut, että Maradona on lihava ja lehdistö kohuaa liikaa hänestä. Maradona vastasi sanomalla, että Gatti on nykyään pelkkä nolla. Myöhemmin Maradona teki Gattin seuraa Boca Juniorsia vastaan neljä maalia.
Boca Juniors
River Plate tarjosi Maradonalle sopimusta 1981, mutta Maradona halusi siirtyä Boca Juniorsiin, jota hänen isänsä ja muu perheensä oli aina kannattanut. Maradona kertoikin Crónican toimittajalle, että häntä oli pyydetty Bocaan eikä hän aikonut allekirjoittaa sopimusta River Platen kanssa. Bocalla ei kuitenkaan ollut rahaa, ja River Plate oli tarjonnut Maradonasta 13 miljoonaa dollaria. Maradona ajautui 3. helmikuuta käsirysyyn River Platen johtomiesten kanssa heidän moitittuaan häntä. Boca Juniors lainasi Maradonan 20. helmikuuta ja sai option ostaa hänet myöhemmin, mistä hyvästä Argentinos Juniors sai 4 miljoonaa dollaria ja kuusi pelaajaa. Ensimmäisen ottelunsa Boca Juniorsissa Maradona pelasi 20. helmikuuta 1981. Se oli ystävyysottelu Argentinos Juniorsia vastaan, ja Maradona pelasi ensimmäisen puoliajan Argentinoksen, toisen puoliajan Bocan puolella. Hän oli kuitenkin reväyttänyt reitensä Argentinoksen viimeisissä harjoituksissa, mikä laski hänen pelinsä tasoa.
River Plate -voiton jälkeen Boca pelasi viidessä seuraavassa ottelussa kolme tasapeliä, voitti yhden ja hävisi yhden, mutta johti silti sarjaa viidellä pisteellä. Club Atlético Platensea vastaan Maradona teki kaksi maalia. Seuraavan ottelun Boca hävisi, mutta voitti tämän jälkeen San Lorenzon Maradonan tehdessä maalin suoraan vapaapotkusta. San Lorenzo -ottelun jälkeen Boca voitti yhden ottelun ja pelasi neljä tasapeliä. Tasapelien jälkeen Bocan väkivaltainen kannattajajoukko (Barra brava) tunkeutui joukkueen majapaikkaan. Boca voitti seuraavan ottelun. Maradona oli nimetty joukkueen kapteeniksi. Seuraavassa ottelussa vastustajana oli Ferro Carrilia, joka oli Bocan pahin kilpailija mestaruustaistelussa, ja Boca saavutti 1–0 -voiton. Viimeisellä kierroksella Boca varmisti Argentiinan mestaruuden (Campeonato Metropolitano).
Metropolitanon voiton jälkeen huhuttiin paljon Maradonan myymisestä Barcelonaan, sillä Bocalla ei ollut rahaa pitää Maradonaa seurassa. Boca pelasi paljon ystävyysotteluita ympäri maailman, mutta Nacionalissa joukkue ei menestynyt hyvin. Kolmen peräkkäin hävityn ottelun jälkeen seuran johtohahmon Pablo Abbatángelon ja Maradonan välille tuli erimielisyyksiä Maradonan sanottua tv-ohjelmassa Abbatángeloa typerykseksi. Liigassa Maradona teki 11 maalia 12 ottelussa, ja Boca voitti oman lohkonsa. Puolivälierissä Vélez voitti Bocan, ja Maradona sai toisessa osaottelussa punaisen kortin. Tämä ottelu jäi lopulta Maradonan viimeiseksi viralliseksi otteluksi Bocassa. Ennen maailmanmestaruuskilpailuja Boca kiersi ympäri maailmaa ja pelasi yhden kesäturnauksen.
FC Barcelona
Seuraavan kauden ensimmäisessä ottelussa Barcelona hävisi Sevillalle mutta voitti sen jälkeen Osasunan ja Mallorcan. Syyskuun 24. päivänä Andoni Goikoetxea mursi Maradonan säären. Hän oli jo aikaisemmin aiheuttanut Schusterin loukkaantumisen. Arvostettu urheilulehti Marca otsikoi: ”Taiteilu kielletty.” Maradonan jalka jouduttiin leikkaamaan. Viikon kuluttua kipsi voitiin poistaa, ja kahden viikon päästä leikkauksesta Maradona pystyi kävelemään ilman sauvoja. Hän lähti Buenos Airesiin hoitamaan jalkaansa. Pelaamaan hän pääsi jo 8. tammikuuta Sevillaa vastaan ja teki kaksi maalia. Hän teki myös seuraavassa ottelussa Osasunaa vastaan kaksi maalia ja Athletic Bilbaota vastaan jälleen kaksi maalia. Barcelona menetti kuitenkin mahdollisuutensa mestaruuteen hävittyään helmikuussa Real Madridille 2–1 ja sijoittui lopulta kolmanneksi. Maradonan riita Núñezin kanssa jatkui erityisesti lehdistössä, ja Maradona vaati, että hänet myytäisiin. Barcelonassa Maradona aloitti myös huumeiden käytön. Viimeisen ottelunsa Maradona pelasi 5. toukokuuta Athletic Bilbaoa vastaan Copa del Reyn loppuottelussa. Barcelona hävisi 1–0, mutta kesken ottelun Barcelonan ja Athleticin pelaajat aloittivat joukkotappelun, erityisesti Maradonaa vastaan. Maradona teki liigassa 11 maalia 16 ottelussa ja Copa del Reyssä yhden maalin neljässä ottelussa.
Ensimmäisen mestaruuden jälkeiset kaudet
Maradona pelasi neljännen kautensa Napolissa 1987–1988, jolloin seura oli ostanut Maradonan ja Giordanon seuraksi Antonio Carecan. Lokakuussa 1987 Maradonan reidet kipeytyivät, sillä hän oli pelannut lähes 200 ottelua ilman kunnon taukoa. Maradona joutui pelaamaan vahvan kipulääkityksen alaisena. Hän teki silti kuudessa peräkkäisessä ottelussa maalin, ja Napoli sai 19 ottelussa 33 pistettä (38 mahdollisesta). Ennen viittä viimeistä ottelua Napoli johti sarjaa viidellä pisteellä. Viimeisistä peleistä Napoli sai kuitenkin vain yhden pisteen pelattuaan tasapelin Veronan kanssa ja hävittyään Juventukselle, Milanille, Fiorentinalle ja Sampdorialle. Milan voitti lopulta kauden kolmen pisteen erolla Napoliin. Maradona oli liigan paras maalintekijä 15 maalillaan, ja hänen joukkuetoverinsa Careca toinen 13 maalilla. Kauden jälkeen monet seuran pelaajista allekirjoittivat tiedotteen, jossa vaadittiin valmentaja Ottavio Bianchin eroa. Seura kuitenkin uusi Bianchin sopimuksen. Kauden päätyttyä Maradona lähti Buenos Airesiin, ja Italiaan hän palasi Italiaan heinäkuussa harjoittelemaan joukkueen kanssa.
Paluu Boca Juniorsiin ja uran päättyminen
Loppuvuodesta 1995 huhuttiin, että joku Bocan pelaaja oli jäänyt kiinni dopingista. Paikallisottelussa River Platea vastaan Maradona sai keltaisen kortin ja joutui olemaan pois loppukauden otteluista, koska hän oli saanut liikaa keltaisia kortteja. Boca jäi lopulta neljänneksi sarjassa. Seuraava kausi alkoi erittäin hyvin, ja Boca voitti muutamia otteluita. Helmikuussa Maradonan takareisi revähti. Hän palasi myöhemmin pelaamaan Argentinosta vastaan, mutta hänen takareitensä revähti uudestaan ja hän pääsi pelaamaan uudestaan vasta kesäkuussa. Hänet ajettiin ulos kentältä 16. kesäkuuta Véleziä vastaan, ja hän sai sairaskohtauksen mentyään valittamaan tuomiosta erotuomarille. Heinäkuussa Boca lähti Kiinaan pelaamaan kaksi ystävyysottelua. Elokuussa Racingia vastaan Maradona epäonnistui viidettä kertaa peräkkäin rangaistuspotkussaan, ja ottelussa tullut tappio varmisti, ettei Boca voita mestaruutta. Tämän jälkeen Maradona ei pelannut virallista ottelua Bocassa 11 kuukauteen. Helmikuussa 1997 Maradona sai suorassa TV-lähetyksessä sairaskohtauksen. Heinäkuussa 1997 hän palasi Bocan pelaavaan kokoonpanoon ja teki maalin Newell'siä vastaan. Maradona pelasi viimeisen ottelunsa 25. lokakuuta 1997 River Platea vastaan.
MM-kilpailut 1986 ja sensaatiomaiset maalit
Välierissä Maradona teki kaksi maalia ja Argentiina voitti Belgian 2–0. Loppuottelussa Argentiina kohtasi Saksan, jota Maradona piti turnauksen kovimpana vastustajana. Argentiina meni 2–0 -johtoon, mutta Saksa tasoitti. Jorge Burruchaga kuitenkin teki Argentiinan voittomaalin, kun ottelua oli pelattu 83 minuuttia. Lothar Matthäus vartioi Maradonaa koko ottelun ajan. Maradona teki turnauksessa viisi maalia, ja hänet valittiin myös turnauksen parhaaksi pelaajaksi.
Valmennusura
thumb|right|Maradona Argentiinan maajoukkueen valmentajana.
Corrientes ja Racing Club, 1994 & 1995
Maradona tuomittiin Yhdysvaltain MM-kilpailujen jälkeen 15 kuukauden kilpailukieltoon, minä aikana hän valmensi ensin 1994 Mandiyú de Corrientesia. Maradonalla ei ollut lupaa mennä vaihtopenkille, joten hän valmensi katsomosta. Eräänä päivänä, kun seuran omistaja Oscaldo Cruz tuli pukuhuoneeseen puhumaan joukkueelleen, Maradona löi häntä ja lähti seurasta. Corrientes pelasi hänen valmennuksessaan yhden voiton, kuusi tasapeliä ja viisi tappiota. Paras saavutus oli tasapeli River Platea vastaan.
Argentiinan maajoukkueen päävalmentaja, 2008–2010
Karsintojen aikana Maradona nosti useita uusia, nuoria pelaajia Argentiinan ryhmään ja myös vanhoja konkareita takaisin maajoukkueeseen. Maradona peluuttikin Argentiinan maajoukkueessa valmennuskaudellaan MM-karsinta- sekä harjoitusotteluissa yli 100 pelaajaa. Vastaavasti Maradona kuitenkin myös riitaantui muutamien joukkueen kokeneempien pelaajien kanssa, ja esimerkiksi erimielisyydet konkari Roman Riquelmen kanssa johtivat Riquelmen pudottamiseen maajoukkueesta.
Maradonan ura Argentiinan päävalmentajana päättyi MM-kisoihin 2010, joissa Argentiinan joukkue sijoittui viidenneksi.
Yksityiselämä
Viimeisinä vuosinaan Maradona kärsi maksa-, munuais-, sydän- ja verisuonitaudeista, minkä lisäksi hän kamppaili kokaiini- ja alkoholiriippuvuuksien kanssa. Hänelle tehtiin marraskuussa 2020 leikkaus, jossa korjattiin kovakalvonalainen verenvuoto. Myöhemmin samassa kuussa Maradona sai sydäninfarktin, johon hän elvytyksestä huolimatta kuoli. Hän oli kuollessaan 60-vuotias. Lääketieteen asiantuntijapaneelin raportin mukaan hänen saamansa lääketieteellinen hoito oli riittämätöntä ja hänet jätettiin oman onnensa nojaan ”pitkittyneeksi, tuskalliseksi ajaksi” ennen kuolemaansa. Poliisi tutkii, syyllistyikö Maradonan lääkäri Leopoldo Luquen kuolemantuottamukseen.
Scott Martin
Ura
Martin aloitti ralliuran osallistumalla brittiläisiin rallikilpailuihin vuodesta 2001 alkaen. Vuonna 2004 hän aloitti Matthew Wilsonin kartanlukijana. Vuonna 2005 he olivat onnettomuudessa, joka lähes lopetti uran. Vuonna 2013 hän oli kartanlukijana Khalid Al-Qassimille. Vuonna 2014 hän aloitti kartanlukijana Craig Breenille, jolloin he tulivat rallin EM-sarjassa kolmanneksi ja toiseksi seuraavana vuonna. Martin aloitti Elfyn Evansin kartanlukijana vuonna 2019.
Jeesuksen kadonnut hauta
Tilastotieteelliset todisteet
Keskeinen kysymys on, millä tilastollisella todennäköisyydellä ensimmäiseltä vuosisadalta peräisin oleva hauta sisältäisi samat nimet kuin Talpiotin hauta. Dokumentin tekijät esittävät tilastollisen laskelman, jonka suoritti Andrey Feuerverger, Toronton yliopiston matematiikan ja tilastotieteen professori. Laskelman mukaan saadaan todennäköisyydeksi 0,1–1 % sille, että ensimmäisellä vuosisadalla Jerusalemissa olisi elänyt jokin toinen juuri samannimisistä henkilöistä koostuva perhe.
Vastaväitteet
Helsingin yliopiston Uuden testamentin eksegetiikan dosentti Timo Eskola kommentoi samaan sävyyn, että tutkijayhteisö on tiennyt löydöstä 27 vuotta, eikä se ole saanut aikaan mitään kohua, ennen kuin amerikkalainen mediamoguli keksi tehdä sillä rahaa.
Nimien yleisyys
Kymmenen yleisintä miehen nimeä Palestiinan juutalaisten keskuudessa, 2625 miehen kokonaismäärästä:
Bauckhamin mukaan "Jeesus" oli siis kuudenneksi yleisin miehen ja "Maria" yleisin naisen nimi tuona aikana. Siksi "Jeesuksen" ja "Marian" nimien löytyminen samasta haudasta ei ole hänen mukaansa tilastollisesti merkittävää.
Valkoisten päämaja
Ase-esikunta
Ase-esikunnan päällikkönä oli eversti Gustaf Adolf von Rehausen. Ase-esikunnan tehtävänä oli organisoida aseiden varastointi ja jakelu. Esikunta oli jaettu kahteen osaan: ensimmäinen osasto hoiti tykistöaseet ja ammukset, ja sen johdossa oli tykistön tarkastaja eversti Vilho Nenonen. Toinen osasto oli kiväärit ja ammukset, ja sitä johti esikunnan päällikkö ja kivääriaseiden tarkastaja eversti von Rehausen. Ase-esikunnassa palvelivat esiupseereina everstit Gustaf Brunou ja Voldemar Stjerncreutz, sekä adjutanttina kapteeni G. Palin ja kanslistina J. Ojala. Armeijan ensimmäinen asevarasto perustettiin Seinäjoelle, tavaramakasiiniin saatiin pelastetuksi venäläisiltä saadut aseet. Ensisijaisesti sodan alussa joukot jakoivat aseet ns. sotasaalisaseina, eivätkä ne tulleet ase-esikunnan tietoon. 17. helmikuuta 1918 ase-esikunta otti vastaan Saksasta ensimmäisen aselähetyksen, joka sisälsi 26 000 kivääriä, 13 miljoonaa kiväärinammusta, 70 konekivääriä, 4 kenttätykkiä ja 8 haupitsia. Tämän ensimmäisen aselähetyksen jälkeen ase-esikunta perusti Seinäjoen ohella asevarastot myös Kuopioon, missä asevaraston hoitajana toimi jääkäri August Nyyssönen ja Sortavalaan. Tampereen valtauksen jälkeen perustettiin Tampereelle asevarasto ja Seinäjoen varasto lakkautettiin ja siirrettiin Elisenvaaraan. Ase-esikunnan huolena oli alituisesti ampumatarpeiden riittämättömyys aina Tampereen valtaukseen asti, mutta Tampereelta valkoinen armeija sai niin suuren sotasaalin, että pärjäsi sillä sodan loppuun asti.
Piiripäälliköt
Piiripäälliköiden tehtävänä oli ennen sotaa suojeluskuntain perustaminen ja aseistaminen sekä tiedon keruu venäläisten joukkojen vahvuuksista ja liikkeistä. Sodan syttymisen jälkeen piiripäälliköiden vastuualue oli rintamantakaisten joukkojen komentaminen. Piiripäällikkö oli päämajan etappipäällikön alainen sekä noudatti yliohjaajaosaston päällikön käskyjä värväys- ja asevelvollisuuskysymyksissä. Piiripäällikön velvollisuuksiin kuului suojella infrastruktuuria, huolehtia kuljetuspäällikön määräämistä kuljetuksista, huolehtia miehistön ja vankien ruokinnasta, huolehtia kotirintaman järjestyksestä sekä hoitaa majoituskysymykset ja postin ja lennättimen sensurointi.
Piiripäälliköinä toimivat: thumb|pysty=0.6|Arvo Södermann
Saara (Raamattu)
Ensimmäinen Mooseksen kirja
Saara ja hänen miehensä asettuvat asumaan Gerariin. Sielläkin Abraham sanoo vaimoaan sisarekseen, ja Gerarin kuningas Abimelek lähettää hakemaan Saaraa. Jälleen Jumalan puuttuminen asiaan estää Saaraan kajoamisen. Palauttaessaan Saaran Abrahamille Abimelek antaa tälle karjaa, palvelijoita ja palvelijattaria.
Valkoisten päämaja
Ylitarkastusosasto
Ylitarkastusosaston tehtävänä oli sotajoukko-osastojen tarkastaminen ja näistä tarkastuksista raportointi ylipäällikölle. Ylitarkastusosaston päällikkönä oli kenraalimajuri Nikolaj Mexmontan sihteerinään filosofian tohtori Walter J. Snellman.
Ritchie Valens
Elämäkerta
Richard Steven Valenzuela syntyi Los Angelesin esikaupungissa Pacoimassa. Nuorena hän kuunteli meksikolaista musiikkia sekä mustaa rhythm and bluesia ja rock and rollia. Valens soitti 16-vuotiaana paikallisessa tanssiyhtyeessä nimeltä The Silhouettes.
Buurit
Brittihallinnon aika
Kun Kapmaa päätyi 1790-luvulla Britannian haltuun, noin 12 000 buuria lähti vuosina 1835–1843 heidän hallintoonsa tyytymättöminä Suurelle vaellukselle pohjoiseen ja Oranjen vapaavaltioon, Nataliin ja Transvaaliin. Vuonna 1843 britit liittivät Natalin siirtomaahansa. Sekä britit että buurit halusivat yhdistää Etelä-Afrikan yhdeksi valtioksi. Vuonna 1877 britit yrittivät vallata Transvaalin, jossa oli paljon muun muassa kultaa ja timantteja, mutta joutuivat vuonna 1881 perääntymään. Britannia vaati maahan muuttaneille siirtolaisille, joita kutsuttiin nimellä "Uitlanders", kansalaisoikeuksia ilman, että heidän olisi tarvinnut luopua Britannian kansalaisuudesta.
Britannian alettua koota sotajoukkojaan Etelä-Afrikkaan Transvaal antoi vuonna 1899 uhkavaatimuksen, joka johti sotaan (ks. toinen buurisota). Oranje yhtyi tuolloin Transvaaliin. Hyvin alkaneesta sissisodasta huolimatta buurit joutuivat vuonna 1902 antautumaan brittijoukoille. Kärsimästään tappiosta huolimatta he onnistuivat säilyttämään ominaisen kielensä ja kulttuurinsa ja kykenivät saamaan poliittista vaikutusvaltaa. Vuonna 1906 Transvaal ja 1907 saivat itsehallinnon rauhansopimuksissa. Tilanteiden rauhoituttua perustettiin 1909 Etelä-Afrikan unioni, joka käsitti Kapmaan, Natalin, Oranjen ja Transvaalin.
Tamma
Tamma on kiimassa vain noin puolet vuodesta. Kiiman pituus voi vaihdella yksilöiden välillä jopa kymmenen vuorokautta. Kiimojen välillä on yleensä 14–16 vuorokautta. Kiiman alkaminen riippuu muun muassa päivän pituudesta, lämpötilasta ja ruokinnasta.
Ford Taunus
Taunus P4
Kaarreajo-ominaisuudet ovat kohtalaisen hyvät. Jousitus on kuitenkin melko pehmeä ja auto on aliohjautuva.
Taunus P6
Edellisen P4-mallin kuulamutteriohjaus on vaihdettu tarkkaan ja nopeaan hammastanko-ohjaukseen. P6-malli on kuitenkin äänekäs varsinkin soratiellä. Jarrutehostin puuttuu, joten jarrut ovat raskaskäyttöiset.
Cortinaan vertailu
Taunuksen laatu oli hyvä. Jousitus oli mukava ja talvella etenemiskyky oli erinomaista kevyen perän vuoksi. Samaan vuodenaikaan myös kaasutin temppuili automaattirikastimen takia. Taunuksen polttoaineenkulutus oli suhteellisen suuri verrattuna kilpailijoihinsa, mutta sen sijaan lämmityslaite oli tehokas ja sisätilat suuret ja hinta oli edullinen. Kaikki valmistetut Taunukset olivat takavetoisia.
Henrietta Englantilainen
Heidän kahdesta eloon jääneestä tyttärestään Maria Luisasta tuli Espanjan kuningatar ja Orléansin Anne Mariesta Sardinian kuningatar, jonka jälkeläiset tavoittelivat myöhemmin Englannin kruunua.